2019. gada 20. februārī Rīkojums Nr. 63

Rīgā (prot. Nr. 9 10. §)

**Par atļauju Finanšu ministrijai (Valsts ieņēmumu dienestam) uzņemties valsts budžeta ilgtermiņa saistības un īstenot projektus un pasākumus Eiropas Komisijas tieši administrētajās programmās**

Atļaut Finanšu ministrijai (Valsts ieņēmumu dienestam (turpmāk – VID)) uzņemties valsts budžeta ilgtermiņa saistības 2019.−2020. gadā un īstenot Eiropas Komisijas (Eiropas Biroja krāpšanas apkarošanai (*OLAF*)) programmas "Hercule III" ietvaros šādus projektus:

1. Projektu "VID kapacitātes stiprināšana kontrabandas apkarošanā" (granta līguma Nr. 831454-SCCS kopējais finansējums ir 337 500 *euro* bez pievienotās vērtības nodokļa (turpmāk – PVN)). Projekta īstenošanai paredzētais kopējais finansējums ir 408 375 *euro*, tai skaitā:

1.1. Eiropas Komisijas finansējums 80 % apmērā no projekta finansējuma – 270 000 *euro* (bez PVN);

1.2. Latvijas nacionālais līdzfinansējums – 138 375 *euro*, tai skaitā:

1.2.1. valsts līdzfinansējums 20 % apmērā no projekta finansējuma – 67 500 *euro* (bez PVN);

1.2.2. PVN maksājumi – 70 875 *euro*.

2. Projektu "Specializētas rentgeniekārtu attēlu analīzes mācības" (granta līguma Nr. 831414-AXIIT kopējais finansējums ir 63 555 *euro* bez PVN). Projekta īstenošanai paredzētais kopējais finansējums ir 76 902 *euro*, tai skaitā:

2.1. Eiropas Komisijas finansējums 80 % apmērā no projekta finansējuma – 50 844 *euro* (bez PVN);

2.2. Latvijas nacionālais līdzfinansējums 26 058 *euro*, tai skaitā:

2.2.1. valsts līdzfinansējums 20 % apmērā no projekta finansējuma – 12 711 *euro* (bez PVN);

2.2.2. PVN maksājumi – 13 347 *euro*.

Ministru prezidents A. K. Kariņš

Finanšu ministrs J. Reirs